72. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Α5/2618 της 12 Μαΐου / 3 Ιουν. 1999 (ΦΕΚ Β΄  1033) Χαρακτηρισμός ιατρικών ειδικοτήτων ως αγόνων. Έχοντας υπόψη: 1.Τις διατάξεις του άρθρ. 38 του Νόμ. 1397/83. 2.Τις διατάξεις των άρθρ. 37 και 54 του Νόμ. 1759/88. 3.Την αριθμ. 2 απόφαση της 146ης Ολομέλειας/25.2.99 του ΚΕ.Σ.Υ. 4.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού προϋπολογισμού. 5.Την αριθμ. 5803/13.11.98 (ΦΕΚ 1178/Β/13.11.98) Κοινή απόφαση του Πρωθυ-πουργού και του Υπουργού Υγείας και Πρόνοιας για ανάθεση αρμοδιοτήτων στους Υφυπουργούς Υγείας και Πρόνοιας Νικόλαο Φαρμάκη και Θεόδωρο Κοτσώνη, αποφασίζουμε: 1.Χαρακτηρίζουμε ως άγονες τις ακόλουθες ιατρικές ειδικότητες: Πυρηνική Ιατρική Νεφρολογία Ακτινοθεραπευτική Γενική Ιατρική Αναισθησιολογία 2.Οι αποφάσεις Α4/3789/97, Α4/945/87, Α4/212/87, Α44319/92 και Υ7/8418/94 παύουν να ισχύουν. 3.Οι γιατροί που έχουν υποβάλλει αίτηση για ειδίκευση ή που ήδη ειδικεύονται, βάσει των διατάξεων των αναφερομένων στην παρ. (2) αποφάσεων, θα ολοκληρώσουν την ειδίκευσή τους σύμφωνα με τα οριζόμενα στις αποφάσεις αυτές. 